Galina Murašova

Galina Murašova (g. 1955 m. gruodžio 12 d. Vilniuje) – Lietuvos lengvaatletė (disko metimas), olimpietė, trenerė, sporto darbuotoja.

Sporto pasiekimai 

Treniravosi pas V. Sabaliauską (pirmasis), V. Burakauską. Buvo 7 kartus Lietuvos disko metimo čempione (1977–1982, 1988), Lietuvos spartakiados disko metimo varžybų laimėtoja (1978). 13 kartų gerino Lietuvos disko metimo rekordą (nuo 58,92 m – 1978 iki 72,14 m. – 1984).

Laimėjo TSRS čempionatuose (1983, 1988), buvo TSRS vicečempionė (1982, 1984), pasaulio (1983 Helsinkis, Suomija) vicečempionė (67,44 m). Dalyvavo 1980 m. Maskvos ir 1988 Seulo vasaros olimpinėse žaidynėse.

Treniravo jaunuosius sportininkus. Žymesnieji auklėtiniai: Austra Mikelytė, Lietuvos disko metimo čempionė, Renata Gustaitytė, 2000 m. Sidnėjaus žaidynių dalyvė, Raminta Sakalauskaitė, Lietuvos disko metimo čempionė.

Nuorodos 

 Galina Murašova (sports-reference.com) 
 Galina Murašova (lse.lt)

Lietuvos disko metikai
TSRS olimpiečiai
Lietuvos lengvosios atletikos treneriai